open-index/open-wikipedia-markdown huggingface dataset:
Canpo San Salvador

miniatura|Chiostro de San Salvador

**Canpo San Salvador** xe un canpo de Venesia, situà a pochi pasi da canpo San Bórtoło, da ła caxa nadàl de Giacinto Gallina e dal Ponte de Rialto.

## Storia
Se nara che in sto canpo ghe gera un póso fondo co na vasca de aqua dove che i spasixièri gera uxi łigàr i so pròpi cavałi par inbeverarli in quanto co un decreto datà 29 febraro 1287 M.V. gera proibìo parcorer ła Marserìa in sèła ai cavałi.

Ła Ceza de San Salvador gà orìxeni antighisime e xe stàda fata costruìr da łe famegie Carosii e Gattolosi (se pensa par exortasión de Alessandro Magno). El siòło a ł'orìxene in ùltima gera formà da grade de fero soto łe cuałe scoreva ł'aqua, come inte ła Ceza de S. Sepolcro in Gerusałeme. Xe stà costruìa par l'intrànte ordène dei Canonici Augustiniani regołari. Ła fasàda (1663) de Giuseppe Sardi no xe de notevołe pregio, ma ł'interno (1505 - 1534) xe uno dei più orixinałi infra łe Ceze rinasimentałi itałiane. Ła pianta de Giorgio Spavento, xe stada reałìxàda dopo ła so morte avegnùa inte el 1509 da Tullio Lombardo e portàda a termine da Jacopo Sansovino.

Arénte ła Ceza de S. Salvatore Marco Giustinian, uno del consegio del X, durante el xioba graso del 1579, xa stà gravemente smagià al cao da na mascàra al pónto da morir poco tenpo drìo.
Inte el xioba graso de ł'ano 1602, Nicolò Moro q. Santo xe stà copà da tre patrisi de ła stesa contràda inte el tentativo de infirmàr el rapimento de na xentildòna.

## Descrisión
Spasio picenin par lo più de tranxito inte el parcorso Rialto-Accademia/San Marco, tutociò el canpo merita ła sosta de chi ghe pasa, al fin de amiràr ła fasàda de ła céxa de San Salvador e, atraverso ła porta del pałaso, drìo ła céxa, el rełatìvo giòstro.

## Voxe łigàe
* Céxa de San Salvador
Varedo

**Varedo** (*Vareet* in diałeto briansoło) xe un comun de 12.899 abitanti de ła provincia de Monza e de ła Briansa.

## Evołusion demografega

## Loghi de intarese
**Pałasi e vile**
* Villa Medici
* Villa Bagatti Valsecchi e el viałe danànsi
* Vila Agnesi (frasión Valera)

**Céxe**
* Baxełega dei SS. Apostoli Pietro e Paolo
* Ceza S. Maria Regina (frasión Valera)
* Cexeta de ła Nunsiàta de Maria (Valera vecia)

**Monumenti**
* Piasa Nasion Unìe e Fontana ONU (frasión Valera)
* statua dei caduti (piasa var**Testo in grasseto**edo)

**Parchi**
* Parco del Grugnotorto

**Archeołogia industriałe**
* stabiłimento desméso de ła SNIA Viscosa

## Biblioteche
Ła biblioteca Siviłe Popołar de Varedo fa parte del Sistema Bibliotecario BriansaBiblioteche

## Aministrasión
*'Sindìco*: Diego Marzorati (centro-drita) dal 15/05/2011

## Xemełagi
Varedo xe xemełà co:
*  Champagnole Fransa, dal 2000

## Note


## Linganbi foresti

* Sito Uficiałe del Comùn de Varedo

## Altri progeti
*
Malcontenta

La **Malcontenta** xe na locałità de ła provincia de Venesia, divixa in do dal Navìlio del Brenta. Gà ła spesifità de esare sia na frasion del comun de Mira che na locałità del comun de Venesia (conprexa inte ła munisipałità de Marghera). Inte el 1926 el Governo Mussolini co un decreto, gà ponesto fin a ł'autonomìa del tegnér comunałe de Mestre (costituìo dai comuni autonomi de Mestre, Chirignago, Zelarino e Favaro Veneto) che xe stà dichiarà (tramite decreto: G.U.n. 183 del 09/08/1926, R.D. 15.07.1926 n°1317) parte integrande del comun de Venesia co ła locałità de Fusina e parte de ła Malcontenta, fin a quel momento conprexe inte el comun de Mira.

Insìn dal pasà ła Malcontenta gà raprexentà un inportante pónto de pasagio łongo el parcorso fluviałe che mete in comunicasion Venesia a Padova; a ł'altésa del sentro se dirama dal Brenta el canal Bondante, che desbòca inte ła łaguna veneta. In locałità *Dogaletto*carateristeghe xe łe nùmaroxe *[[cavane]]*, tìpeghe rimese par inbarcasión da barena.

## Loghi de intarese
* Frasion de Mira 
* ła famoxa Vila Foscari, dita pròpio "Malcontenta".
* ła granda caxerma del corpo dei Łagunari
* ła scoła Materna
* ła scoła Media
* el simitèrio

## Locałità de Venesia
* Ła Ceza parochiałe de Sant'Ilario, rède canonica de ł'Abasia Sant'Ilario;
* Ła xona industriałe;
* Ła locałità de Fusina, afasàda su ła łaguna, co ł'inbarcadero par Venesia
* Ła scoła ełementare
* Ła scoła materna

## Ła Ceza
El titoło rełigioxo de ł'Abasia Sant'Ilario xe pasà inte el 1919 a ła Ceza de ła Malcontenta, inte el pasà dipendente da ła Ceza de Gambarare e dal 1924 parochia de ła diòsexi de Venesia (vic. de Gambarare). Da'l 1949 ła Ceza de ła Malcontenta gà riciapà el titoło abasiałe.

## Voxe łigàe
* Vile paładiane
* Tranvia Padova-Malcontenta-Fusina

## Note


## Altri progeti
Pałasi de Venesia

right|250 px|thumb|Pałaso Barbarigo
right|250 px|thumb|Pałaso Giusti
Ła strica dei **Pałasi** de Venesia co na serta inportansa storica e/o architetonica xe stàda despartìa in sìe voxe, una par sestièr.
* Pałasi de Canaregio
* Pałasi de Casteło
* Pałasi de Dorsoduro
* Pałasi de San Marco
* Pałasi de San Poło
* Pałasi de Santa Croxe

A parte łe scołe e i edifici istitusionałi (es. Pałaso Dogal, squaxi tuti i pałasi xe identifegài col nome de ła famegia che li gà fondà o che più ghe gà łasà el pròpio segno (es. Pałaso Dario, Pałaso Fortuny. de frecuente inte el nome vien citàe do o più famegie (es. Pałaso Cavalli-Franchetti), opur xe spesifegà el ramo de ła famegia (es. Pałaso Morosini del Pestrin).
right|250 px|thumb|Pałaso Cavalli-Franchetti

Un gran nùmaro de rexidense privàe mantien ła tradisionàl denominasión *Ca*', che indicava insénbre ła caxàda e l'edificio (es.Ca'Foscari); più recente ł'uxo de ł'itałiàn *Caxa* (es. Caxa Venier.
Alcuni edifici de non grande dimensión vien de frecuente indicài cofà *Pałaseto* (es. Pałaso Stern).

## Deslocasión dei pałasi
Qui soto eco de łe piantine de ła sità de Venesia co segnàe łe poxisión dei prinsipałi pałasi prexenti

Immagine:Castelli di cannaregio.png|Pałasi de Canaregio
Immagine:Palazzi di Castello.png|Pałasi de Casteło
Immagine:Palazzi di dorsoduro.png|Pałasi de Dorsoduro
Immagine:Palazzi di giudecca.png|Pałasi de ła Zueca
Immagine:Palazzi di San Marco.png|Pałasi de San Marco
Immagine:Palaces in San Polo.png|Pałasi de San Poło
Immagine:Palazzi di santa croce.png|Pałasi de Santa Croxe


## Voxe łigàe
* Pałaso
* Storia de Venesia

## Altri progeti
Ceza de Sant'Alvize

Ła **[[céxa (architetura)|cieza]] de Sant'Alvise** ła ze un edifisio łerigiozo de ła sità de Venesia, situà inte'l sestier de Canaregio, afasà inte'l canpo omònemo.

## Storia
Ła Cieza dedicada a San Łodovigo da Tołosa, a Venesia famozo conosùo cofà Sant'Alvize, ła ze stada fata costruir inte'l 1383 da ła zentildona Antonia Venier, insieme a el monastier zontà, inte'l ponto che ghe ze stà suzerìo da'l Santo che deso ghe ze aparìo in sonjo. In 'sto monastier se ga retirà ła stesa dona, seguìndo ła règoła agustìniana.

## Descrisión
Costruìa co sénplisi modułe gòteghe, a pianta bazełegal.

Ła fasada ła ze ben sénplise, se ghe noda sìe lesene un fià spòrzenti, cołegàe da archeti ogivałi che i segue tuto el coronamento.

El portal in piera de Istria, el ze arichìo da na statua cuatrosentesca de'l santo.

Statue, alteri e màlmari sìesenteschi i parecia łe parede. 

Campo San Alvise (Venice).jpg| 
Chiesa Sant'Alvise San Ludovico da Tolosa.jpg| Statua di San Lodovìgo da Tołosa


A réndar ancora più beła sta Cieza ła prezensa de'l barco, el tìpego coro pènsiłe, soreto da do cołone fiłiformi e barbacàni gotici. Altro aparir un mondo beło łe gràde in fero batùo drìo a łe cuałe se scondéa łe mùneghe.

Soto, a sanca de'l barco, ghe ze oto tołete rafeguranti epizodi biblisi, atribuìe a Lazzaro Bastiani.

Łe òpare de mazor prestizo de ła cieza, łe ze tre dipinti de Giambattista Tiepolo reałizài infrà el 1737 e el 1470:*Incoronazione di spine* e *Flagellazione* su ła navada drita e *Salita sul monte Calvario* su na parede de'l presbiterio. Beło, posto danansi a 'st'ùltemo cuadro, anca el dipinto de Angelo Trevisan *Orazione di Cristo*.

Su'l setesentesco alter in maramo połicromo a ła parede sanca ze poste tre statue atribuìe a Giovanni Maria Morlaiter.

El canpaniel el ga mantenjùo el só aparir orizinàl gotico de'l XIII sècoło. El se prezenta in coto co un còspedo a pinja e co gułie so i cantoni.

El convento de łe mùneghe su ła banda drita el gera orizinalmente formà da do giostri de i cuałi deso ghe ne resta intato soło che uno, e da un portegà co cołone in stiłe gotico e archi a tuto sesto.
In tenpi moderni el convento el ze stà ocupà da łe Figlie della Carità.


Sant'Alvise (Venice) interior.jpg| 
Sant'Alvise (Venice) interior - Il Barco.jpg| 
Sant'Alvise (Venice) interior - Ceiling.jpg| 
Sant'Alvise (Venice) interior - Madonna of the Rosary by Gian Maria Morlaiter.jpg|
Sant'Alvise (Venice) interior - Organ.jpg|


## Sito web de ła parochia
* http://www.santalvise.venezia.it 
* Ła festa de Sant'Alivse 
* Ła Ceza de Sant'Alvise - Storia 

## Bibliografia
Le chiese di Venezia, Marcello Brusegan; Ed. Newton Compton 2008

## Altri progeti
Po de Goro

El **Po de Goro** (anticamente *Po de Ariàn*) raprexenta el primo e più longo ramo del fiume Po che, insieme co st'altre diramaçion, forma el sò delta attuale.

El se divide da la sponda drita del corso prinçipal in corispondença del paexe de Santa Maria in Punta , inte el Comun de Ariàn e sboca inte el mar Adriàtico, dopo un percorso de çirca 45&nbsp;km, in corispondença de la punta Bacuco.

El sò corso costituise la parte più oriental del confin intrà la Provincia de Rovigo e quela di Ferara e donca intrà el Vèneto e l'Emiłia-Romagna.
Inoltre el delimita a sud l'Ixola de Ariàn che comprende i teritori comunali de Ariàn, Corbola e Tajo de Po.

## Note
Ontario

El **Ontario** el ze una de łe dieze provinse del Kanada.

Ła ze ła provinsa pi' popołada de el paese (1/3 de i abitanti) e ła seconda provinsa par suparficie, daspò el Kebèk.

Ła rejion meridionałe de el Ontario ła ze anka el ponto pi' meridionałe de tuto el Kanada.

In sta provinsa i se trova sia ła pì granda sità del Kanada, Toronto, ke ła kavedał, Otauà.

## Gałeria de someje

Niagara-Escarpment-Winter-IMG 0626.JPG|scarpada de el fiume Niagara, a sud
Albany River.JPG|fiume Olbani, a nord
Toronto skyline in September 2008.jpg|panorama de Toronto
Rideau_Canal.jpg|Kanal Ridò a Otauà, el kanal el ze patrimonio ONUESC


## Notasion

## Varda anca
* York University

## Altri projeti

## Linganbi foresti
Pour l'Afrique et pour toi, Mali

**Pour l'Afrique et pour toi, Mali** el xe l'ino nasionałe del Mali. El xe sta adotà come ino inte el 1962

## Testo

## Ligadure esterne
* Presidenza del Mali: Symboles de la République, L’Hymne National du Mali: storia e musica, 13 zugno 2003
Ceza de San Cansian

Ła **céxa de San Cansian** xe un edificio sacro de Venesia logà inte el sestièr de Canaregio e afasà sul picoło canpo omonemo.

## Storia
Ła legénda conta che ła Ceza sia òpara dei primi profughi de Aquiłeja scanpài qui a cauxa de łe invaxion barbariche In realtà łe prime trase storeghe de sta Ceza risałe al 1040.

Ła xe dedicàda ai martiri e fradełi de Aquiłeja Canzio, Canziano (o Cantiano) e Canzianilla, copài inte el 304.

Ła Ceza xe stàda squaxi costruìa patòca inte el XIV secoło e consacràda dal Vescovo de Gèxoło Marco inte el 1351

Naltra ristruturasión xe stàda ordenàda inte el XV secoło, ma ł'amànco de fondi gà fato slisegàr i łavori al XVIII secoło co łe òpare ga riciapà grasie anca a ła donasión de 2000 ducati da parte del parochiàn Michele Tommasi, a cui xe dedicà el busto sòra ła porta de intrada.

Ła Ceza se cata infra ła parochia de Santi Apostołi e queła de San Zaniipoło e xera un inportante pónto de arivo par łe gondołe che rivàva da Muran. In sèguito, a cauxa de vari łavori de ricuałificasión de łe strade infra i cuałi anca ła nasìta de ła Strada Nova, ła se gà ritrovà exiliàda in un'area de scarso pasagio.

## Descrisión

Ła Ceza se desferensia par na granda senplisità.
Ła pianta de ła Ceza vede do altèri su ła parede drita e do a sànca.
El presbiterio ospita ł'altèr maxór, afiancà da do capełe lateràne. Ła capeła de drita, rica de marmari e stuchi cołorà de gran pregio, gera de proprietà de ła famegia Widmann e xe dedicàda a San Massimino.
Ła capeła de sànca, deso dedicàda al Crocifiso, xera orixinariamente de ła famegia Rinaldi e dedicàda a San Filippo Neri.

Inportanti i do altàri de ła paréde de drita e 'l segondo de sànca co łe so pałe òpara de Bartolomeo Letterini.

Un mucio bei i dipinti de Domenico Zanchi su łe bande del presbiterio, *Piscina Probatica e Moltiplicazione dei pani e dei pesci*.

San Canciano.jpg|Interno de ła céxa
Chiesa di San Canciano organo Venezia.jpg|Organo de San Cancian
Chiesa di San Canciano - baptismal font.jpg|


## Bibliografia
Le chiese di Venezia, Marcello Brusegan; Ed. Newton Compton 2008

## Linganbi foresti

* Sito de ła parochia de San Cansiàn 

## Altri progeti
Davide Carteri

## Caratteristiche tecniche
Centrocampista dotato di un fisico che lo rende un giocatore di peso in mezzo al campo, ze abile nella fase di riconcquista della palla e sulle palle inattive.

## Carriera
### Inizi
Padovano di Abano Terme, comincia a giocare nelle squadre delle parrocchie di Abano, il San Lorenzo e il San Giuseppe. Passa poi a 9 anni al Padova dove rimane par cinque anni. Gira poi par la Provincia di Padova giocando par Albignasego, Cittadella, Abano e inte el 2000 oncora par il Cittadella.

### Cittadella
Inte el Cittadella milita nelle formazioni Allievi, Berretti ed infine nella Primavera; debutta in Serie B a 19 anni il 26 maggio 2002 nella partita Como-Cittadella (4-3). Nella stagione 2007-2008 ottiene la promozione in Serie B sempre con la squadra granata. Inte el luglio 2011, dopo dodici anni, lascia il Cittadella a seguito del mancato rinnovo del contratto.

### Sambenedettese
Dopo la mancata firma con la Ternana in estate, il 19 ottobre 2011 si accasa alla Sambenedettese in Serie D. Debutta il 22 ottobre nella partita pareggiata par (1-1) contro la Civitanovese.

## Note
Topo

thumb|Topo al museo de Cesenatico

El **topo** o anca **mototopo** el ze na inbarcasion tìpega de ła tradision łagunar veneta.
Prinsipalmente uzà cofà barca da strapòrto marcansìe inte ła só version comersial el ga anca de i antenati a veła. El topo el se adatava a ła veła a'l terso. Uzà inte łe zone manco calme de ła łaguna de Venesia indove ła visinansa de'l mar ła ne rendeva ła navigasion più dificoltoza par łe barche a fondo piato. De dimension inferiori respeto a'l burcio ło rendeva più ladìn (àziłe) de 'st'ùltemo e donca più adatà a respónder ad ezigense de manovrabiłità anca se naturalmente el reduzeva ła capasità de cargo. Ła version **mototopo** purasè conosùo inte ła sità łagunar ła ze l'ecuivałente de'l furgon da traspòrto in teraferma, infati a Venesia incontremo łe più note conpanjìe de strapòrto cofà par ezenpio i tramesièri espresi che i utiłiza 'sta inbarcasion par reałizar łe consenje in sità.

## Material de costrusion
El material tradisional par ła costrusion de'l scafo el ze in łenjo e ła só łaorasion ła rechiede l'uzo de forme a piegadùre a caldo. El motor normalmente el esprime almanco 400 Hp rendendo łozegamente obligadoria ła patente nautica par poder menar un mezo cofà 'sto cuà. Ła pozision de'l motor ła ze interna a'l scafo altra razon par rénder indispensàbiłe ła patente nautica.

## Curiozità
Inte el spetacoło teatral *Il Milione. Quaderno veneziano*, Marco Paolin el conta un pasagio indove el *mototopo* cofà inbarcasion el ze protagonista rałegrando tuti i spetadori.

## Variasion
* Topo istran

## Note


## Voxe łigàe
* Inbarcasion venesiane

## Linganbi foresti

# ''trafego in sità de inbarcasion traspòrto marcansìe superióri ai 10 metri'' 
# ''barche Adriatiche''
Beida

**Beida** (in arabo: البيضاء, *al-Bayḍāʾ* }}, "ła Bianca", diałetalmente *Zawiyat el-Beda*, in italian, in epoca fasista, *Beda Littoria*) ła xe na sità de ła Libia setentrionałe, inte ła rejon de ła Cirenaica, capoluogo de ła Munisipałità de Al Jabal al Akhdar, co i so sirca 250&nbsp;000 abitanti ła xe ła cuarta sità de ła Libia par povolasion dopo de Tripoli, Bengasi e Misurata.

## Altri prozeti
Lacuna Coil

I **Lacuna Coil** i xe un grupo gothic/alternative metal formà a Milan inte el 1994.

## Formasion
### Corente
* Cristina Scabbia
* Andrea Ferro
* Cristiano Migliore
* Marco Biazzi
* Marco Coti Zelati
* Cristiano Mozzati

### Pasà
* Raffaele Zagaria
* Claudio Leo
* Leonardo Forti

## Discografìa

* In a Reverie (1999)
* Unleashed Memories (2001)
* Comalies (2002)
* Karmacode (2006)
* Shallow Life (2009)
* Dark Adrenaline (2012)
* Broken Crown Halo (2014)
* Delirium (2016)
* Black Anima (2019)
* Sleepless Empire (2025)

## Notasion


## Altri projeti

## Linganbi foresti
Canpo San Barnaba

**Canpo San Barnaba** el ze un canpo de Venesia  łogà inte'l sestièr de Dorsoduro.

El se cata łongo el parcorso prinsipàl che abina ła zona de'l Ponte de l'Academia verso Piasal Roma. El ze dominà da ła mołe de ła ceza de San Barnaba che co ła só inponénte fasàda neoclàsega el ghe ne ocupa tuto el łado  meridionàl de'l canpo.

Par łe só caraterìsteghe masìma senogràfeghe, el ze stà uzà tanto de frecuente cofà set sinematogràfego. Infrà i film pi famozi che i ga sène ziràe cua A ghe ze *[[Tempo d'estate]]* de David Lean, co Katharine Hepburn e Rossano Brazzi (inte ła sèna dove che ła protagonista ła casca in cqua in canàl), e *[[Indiana Jones e l'ultima crociata]]* co Harrison Ford (inte ła sèna dove che'l protgagonista el parlustra i soteranei de ła ceza, inte ła realtà inezistenti.

Inte'l zenaro de'l 1441 in 'sto canpo A se dezvòlzeva un curiozo e ponpozo spetàcoło. Sòra un pónte parecià co de łe barchète so'l canàl visin, se gavea dezvolzesto na corsa de cavałi par festezar łe nòse intrò sł fio de'l dòze Francesco Foscari, Jacopo e Lucrezia Contarini. A'sta curioza cavalcàda ze seguìo el rivo de'l Busintoro co a bordo 150 dame e seguìo da tute łe barche dei nòbiłi. El corteło el ga scortà po' ła spoza fin Pałaso Dogal.

## Siti da vardàr
* So la pagina de google se vede anca dei video de YouTube sol Canpo de San Barnaba
* Somegia e descrision del Canpo de San Barnaba
* Canpo San Barnaba
* Canpo San Barnaba a Venesia (approdo Ca' Rezzonico)
Ceza de San Barnaba (Venesia)

Ła ceza **de San Barnaba** ła ze postada danànsi a'l Canpo San Barnaba a Venesia, inte'l sestier de Dorsoduro, no łontan da Ca' Rezzonico e da'l Ponte dei Punji.

## Storia
Ła tradision ła retien che ła Cieza ła fuse stada fondàda inte'l 936 da ła famegia Adorni. In realtà, par che l'atual edifisio el sia stà zviłupà so na presedente Cieza de San Lorenso resałente so'l scomisinsio de'l IX sècoło. Mìa ze ciàro cuando che ła ze deventà parochiàl: in ùltema drìo puóco ła só fondasion o, fursi, inte'l XI secoło, parìodo che A ze andàda a dełineàrse l'organizasión ecleziàstega de ła sità. Gera ła fiłiàl de Santa Maria Zobenigo.

A cauza dei nùmarozi insendi, ła gà subìo diversi rinovamenti insìn a ła consagrasión de'l 6 desenbre 1350, ad òpara de'l vescovo de Suda so łisensa de'l vescovo de Casteło Nicołò Morosini.

Ła parochia ła gera conpanizada da un capitoło che'l comprendeva do preti titołari, un diacono e un sudiacono. Co'l tenpo, paràltro, ła curatèła (aministrasion) ła ze stà fidàda a un soło pàroco, talfiè asistìo da un sacrista.

Inte'l 1810, in pien tenjer napołeonego, ła parochia ła xe stàda desconsagràda (el teritorio el ze stà zontà a ła parochia dei Carmini) e ła Ceza desconsagràda. Atualmente ła raprezenta viacarial dei Carmini

## Descrisión

## Filmografia
Inte el fim *[[Indiana Jones e l'ultima crociata]]* ła Ceza (soło inte i esterni) xe stàda utiłixàda par anbientarve na imaginaria biblioteca. El canpo San Barnaba danànsi ła Ceza xe stà uxà par girar ła sèna del film inte ła cuała el protagonista, dopo esar entrà inte i (inexistenti) soteranei, vien fòra da un gàtoło al sentro del canpo.

## Alcun somegie/gałarìa de somegie

File:5979 - Venezia - S. Barnaba - Foto Giovanni Dall'Orto - 7-Aug-2008.jpg|Esterno 1
File:5980 - Venezia - S. Barnaba - Foto Giovanni Dall'Orto - 7-Aug-2008.jpg|Esterno 2
File:5981 - Venezia - S. Barnaba - Foto Giovanni Dall'Orto - 7-Aug-2008.jpg|Esterno 3
File:San Barbana, Venecia.JPG|Céxa vista danànsi 
File:San barnaba.jpg|Céxa vista da visin
File:San-Barnaba-di-Venezia-Venice.jpg|Céxa 
File:Sanbarnaba.JPG|Céxa da łontàn 1
File:Venice - 04.jpg|Céxa da łontàn 2


## Note


## Altri progeti
Saca Fìxoła

right|210 px|thumb|Locałixasión de Saca Fixoła
right|200 px|thumb
right|210 px|thumb|El pónte che cołega Saca Fixoła ała Zueca
**Saca Fizoła** ła ze na ìzoła de ła Łaguna Vèneta e ła ze cołegada a ł'ìzoła Zueca.
Aministrativamente ła ze parte de'l Comùn de Venesia (munisipałità de Venesia-Muran-Buran). El 16 zunjo 2011 ła contava 1.458 abitanti.

Ła ze stada recavada inte i ani sesanta par interamento de na barena preezistente e ła ze cuindi, cofà łe altre sache, na ìzoła arfisałe.

Ła ospita un cuartier popołar de costrusion rełativamente resente (ani setanta) e no ła prezenta monumenti o edifisi de partegołar rełievo architetònego. Ła Cieza de San Gerardo ła ze in semento armà sensa decorasion partegołare. A ł'interno ła granda pitura murałe (sirca 160&nbsp;m²) su ła parede drìo ł'alter mazor: "Resurrezione di Cristo e comunione dei Santi" reałizada inte'l 1964 da'l pitor venesian Ermani Costantini.

Tra l'altro, se łeva, un sentro sportivo (co canpi da tenis, da calceto e ła pisìna comunałe) tanto frecuentà in cuanto uno de i pochi de Venesia.

In azonta, ad ovest, cołegada tramide un ponte, A se cata n'altra ìzoła artifisałe, Saca San Biazio, dove che se trovava un inseneridor ancùo desfà.

right|200 px|thumb|Saca Fìxoła łongo canàl dei lavraneri

## Siti da vardar
* Sito uficiałe de Saca Fìxoła
* Itinerario Sacca Fisola/Zitelle (Giudecca) 
* Mapa de Saca Fìxoła par i xóveni
* Recensión su ła pisìna de Saca Fìxoła
* El Saca Fìxoła calcio - ła squadra

## Altri progeti
Saca San Biazio

right|200 px|thumb|Locałixasión de Saca San Biaxio
**Saca San Biazio** ła ze na izoła de ła Łaguna Veneta e, cofà łe altre *[[sache]]* (Saca Sesoła, Saca Fìzoła, ecc.), ła ze artifisiałe e de resente formasión. ła ze stàda reałizàda infrà i ani trenta e i ani sincuanta de'l XX sècoło de sèito a ł'acumuło de łe scoàse cofà descàrega.

Ła se càta suito a ovest de Saca Fìzoła e ła ze cołegàda a st'altra co un pónte.

Ła gà ospità un inseneridor (ativo intrà el 1973 e el 1985), razon par cui in sità ła gera conosùa anca co'l nome de *Izoła de łe Scoase* e deso A se ze drìo progetarghe ła bonìfega.

left|400 px|thumb|Izołe de ła Łaguna de Venesia
right|250 px|Imaxene de Saca San Biaxio co i mexi de ła pułisìa urbana armixài e ł'iseneridór su'l sfóndro (adeso desfà).

## Notasion
Canpo Santa Malgarìta

right|300 px|thumb|Canpo Santa Malgarita
**Canpo Santa Malgarita**, el ze un canpo de Venesia, situà inte'l sestièr de Dorsoduro.

## Storia e descrision
El topònemo el se refarise a ła Cieza desconsagrada de Santa Malgarìta, łogada a l'estremità nord orientàl de'l canpo.

L'aspeto atuałe el ze dovùo a i intarventi de ła segónda metà de l'Otosento decretài da łe autorità austro-ungàreghe che łe ga menà, par razon de caràtere izènego, a l'inbonimento de serti rii. Prima de'l 1863 el canpo el respetava el schema tìpego de altri canpi venesiani a vogasion mercantìl, dełimità a sud da na via d'acua costituìa dal rio de ła Scoasera, cołegàda al rio de San Barnaba dal rio de Ca' Canàl.
El canpo el ze noto parchè tradisionàl łiogo de ritrovo zovanìl vista ła visinansa a l' IUAV, a Ca' Foscari e vari istituti supariori. A ciò se ghe zonta ła poca distansa da ła stasion feroviaria, da Piasal Roma e da difarenti  łoghi de intarese monumentàl.

## Monumenti e łoghi de intarese
Só'l canpo par lo pì caratarizà da tìpeghe architetute popołare venesiane, insiste serti edifisi de rełievo architetònego:

### Architeture siviłi
* Scoła dei Varoteri (1725), overosìpia i consapèłe, che i se prezenta cofà un edifisio izołà in mezo a'l canpo, a sèito de l'interaménto de'l rio de ła Scoasera.
* Ospisio Scrovegni, postà so'l łado sud de'l canpo.
* Scoła Granda dei Carmini, al łimite sud-osidentàl de'l canpo (ndove che A se łeva oncora ła Ceza dei Carmini), ła ze el momento de mazor rimàrco artìstego, òpara de'l Longhena, contenjente pitùre de'l Tiepoło.
* Caza Foscoło Corner, pałaseto tresentesco a'l sivico 2927.
* Caza setesentesca a'l sivico 3429-3430  łogada 'rente el canpanìl. Al sentro de ła fasàda, sòto ła łinea de spòrto A ze prezente na scultura de'l cuatrosento rafegurante Santa Malgarìta provenjente  da ła visina Ceza desconsagrada.

### Architeture rełigioze
* Ceza de Santa Malgarita, soprimesta inte'l 1810, ła ze afasada so ła całe che ła vien fòra a nord da'l canpo.
* Ceza dei Carmini

### Altro
* Monumento ai cazùi de ła Granda Guera: inaugurà el 4 novenbre 1923, el reporta i nomi dei 100 cascà de ła parochia dei Carmini sormontà da cuatro sculture in bronzo rafeguranti łe cuatro vertù del soldài itałiani: Prudénsa, Giustìsia, Tenperansa e Fortésa, òpara de'l scultór Angelo Franco.

## Tre somegie de'l canpo

Imàjine:6597 - Venezia - Campo Santa Margherita - S. Margherita - Foto Giovanni Dall'Orto, 8-Aug-2007.jpg|Venesia - Canpo...
Chiesa di Santa Margherita.jpg‎|Venesia - Canpo...
Imàjine:Campo Santa Margherita.JPG|Canpo Santa Malgarìta


## Voze łigàe
* Santa Malgarìta

## Linganbi foresti
* Sito che parla del Canpo e de ła Scoła dei Varoteri che se cata in mexo al canpo
* Da łe Zatare a Piasal Roma pasando anca par Canpo Santa Margherita (in lengua inglexe) 

## Altri progeti
Ceza de Santa Malgarìta (Venesia)

Ła **céxa de Santa Malgarìta** xe un edificio lerigióxo de Venesia, logà inte el sestièr de Dorsoduro, inte el canpo omonemo. Ła Ceza xe atualmente desconsacràda.

## Storia
Ła Ceza orixinariamente costruìa da Geniano Busignaco, xe tanto antiga, risałendo, el primo nucleo, al IX secoło: consacràda inte el 853, da ałora Santa Malgarìta xe stàda Ceza parochiàl insìn a łe sopresión napołeoneghe del 1810. Drìo sta data xe stàda adibìa a magaxen de tabàchi drìoman (1839) ła vien utiłixàda cofà depoxito dei màlmari che rivàva da łe altre Ceze soprese. Dal 1861 ga ospità el studio del scultór Luigi Borro e dal 1882 ghe ga trovà sede un tenpio evangełico. Inte el 1910 drìo vari spostamenti in varie xone de Venesia, ne ła Ceza de Santa Malgarìta ghe ga catà sede ła Camara del Laóro. Inte el anbito de l'atività de ła Camara del Lavoro xe stàda inviàda l'atività del çinema Santa Malgarìta "El Vecio" cussì ciamà dai venesiani par desferensiarlo a l'epoca dal sinema moderno logà anca queło in Canpo Santa Malgarìta. El çinematografo ga smeso de funsionàr inte el 1977. Dal 1994, ospita l'Auditorium Santa Malgarìta de l'Università Ca' Foscari.

## Descrisión
Atualmente, ła Ceza xe un edificio su ła cui banda drìta, revolta verso el canpo, xe tacài dei pałasi e el canpanièl; ła fasàda a capàna, spògia de ogni decorasión, varda su ła całe che cołega canpo Santa Malgarìta a ła viçina San Pantałon.
L'interno de ła céxa, spogià de ogni montadùra, xe de dimensión picenine, rimanixà fiso e a una navàda. Restoràe in ocaxión de ła conversión a sała confarense, xe vixìbiłi alcune piture.

## El canpanièl
Strutura drìo ła fasàda, el canpanièl xe l'ùnzoło ełemento de ła Ceza che varda su'l canpo. El xe un mucio carateristego, in quanto morè: ła parte superiór, infati xe stàda butàda xo inte el 1808 parchè pericołante. Ghe ne resta più o manco ła metà co el portàl de intràda a do feridóre. Inte ła teła del pentór Gabriele Bella "L'ingresso di un Piovan a Santa Margherita" custodìa inte ła gałarìa Querini Stanpałia de Venesia, xe raprexentà el canpanìl cussì come ch'el gaveva da eser 'vanti ch'el fuse desfà.

## Voxe łigàe
* Canpo Santa Malgarìta
Scoła dei Varoteri

right|250 px|thumb|Fasàda nord de ła scòła
La **Scoła dei Varoteri** ła ze na architetura de Venesia,  łogada inte'l sestièr de Dorsoduro, in mezo a'l Canpo de Santa Malgarìta.

La ze stàda sede de ła confraternita dei varoteri, fondàda inte'l 1311, par la cuała ła strutura  ła ze  stàda consepìa. I confradełi i s'a trasferìo inte'l 1725, da ła sede presedente de Canaregio, ai Gesuiti. Indrìoman  ła  vien adibìa a depozito de carbon, e sinematògrafo (1910-1915) e a scòła de mìstega fasista.

## Descrision
left|250 px|thumb|Iscrisión in latìn al primo piàn
L'edifisio de picołe dimensión, el se prezenta a pianta retangołàr, co łe so do fasàde mazori inderisàe a nord e a sud, 'st'ùltema un tenpo só'l rio de ła Scoasera, interà inte'l XIX sècoło.

So ła fasada nord, a łiveło del primo piàn, un grando basorełievo scominsià el raprezenta *Madonna col Bambino e confratelli pellicciai* e el resałe al 1501, èpoga cuando che'l se trovava inte ła Ceza de Santa Maria dei Crociferi, a Canaregio, in łogo de ła cuała A venjarà costruìa inte'l XVIII sècoło ła Ceza de Santa Maria Sunta dita I Gezuiti.

## Note


## Altri progeti
Ceza de San Moizè

La céxa de **San Moisé** xe un edificio lerigióxo de ła sità de Venesia, situà inte el sestièr de San Marco. Poco łontàn se łevàva l'omonemo storego teatro d'òpara, el teatro San Moisè.

## Storia
Segóndo łe cronache antighe, l'edificio orixinàl sarìa stà tirà su inte el tardìvo VIII secoło da łe famegie dei Artigeri e dei Scoparii e sul prinsipio gera intitołà a San Vittore. El Sansovino riporta l'ano 796, sensa paràltro baxarse su na fonte segura. Insìn dal scominsio par eser deventàda parochiàl, ma se gà notisie esplicite sui piovàni soło che dal XII secoło.

Inte el 947 ła Ceza xe stàda caxamentàda da Mosé Valier e par so vołontà xe stàda consacràda al personàxo biblico di cui portava el nome. La Ceza xe oncora stàda ricostruìa inte el 1105, drìo el famoxo incendio che gavea desfà Venesia, e infine inte el 1632. 
Inte el 1810, a cauxa de łe stride napołeoneghe, ła parochia xe stàda sopresa e xontàda a San Marco
.

## Descrisión
La so masìsa fasàda in stiłe baroco, fenìa inte el 1668, domina el canpo omonemo. Xe òpara de Alessandro Tremignon e ła xe stàda finansiàda da un laso del patrisio Vincenzo Fini, el cui busto conpare sòra ł'intràda prinsipàl.


San Moise (Venice) - Cenotafio di Girolamo Fini , di Heinrich Meyring.jpg| 
San Moise (Venice) - Cenotafio di Vincenzo Fini (Monument), di Heinrich Meyring.jpg|
San Moise (Venice) - Cenotafio di Vincenzo Fini di Heinrich Meyring.jpg| 


A ł'interno xe prexenti dipinti e sculture del XVII e XVIII secoło. Infra i dipinti xe posìbiłe amiràr la *Lavanda dei piedi* del Tintoretto e na *Ultima cena*, atribuìa a Palma il Giovane.

El monumentàl altèr maxór xe anca un progeto del Tremignon co ł'òpara scultorea de Enrico Merengo. El sfóndro pitorego co anxołi xe del pentór venesiàn Michelangelo Morlaiter.

La navàda sentrałe ospita ła tavèła del finansièr scosexe John Law che gà fondà ła Conpagnia de Osidente finałixàda al sviłupo de ła vałe del Missisippi e che se gà ritirà a vìver a Venesia inte i ultimi ani de ła so vita, dopo ch'el gaveva subìo na serie de rovèrsi finansiari.

Anca inte ła sagrestia se trova òpare de Michelangelo Morlaiter: *San Matteo, San Vincenzo Ferrari, San Carlo Borromeo*.


San Moisè (Venice) Interno - General view.jpg
Enrico Merengo Altare di San Moise.jpg|L'altèr maxór de Enrico Merengo co sfóndro de Michelangelo Morlaiter
San Moisè (Venice) Interno - Fonte battesimale.jpg| 
San Moisè (Venice) Interno - Organo.jpg| 
San Moisè (Venice) Interno - Mosè colpisce la roccia - Soffitto.jpg| 
San Moisè (Venice) Interno - Pietà by Antonio Corradini.jpg| 


## La parochia
La parochia de San Moisè, ristabiłìa inte el 1967, conta 1.255 abitanti. Inte el so teritòrio xe conprexe anca ła Baxełega de San Marco (catedràłe cołegiàda ma non parochiałe) e łe Ceze de Santa Maria del Xegio (retoriałe), San Fantin (vicariałe) e Santa Croxe dei Armeni (indove se desvòlxe el rito armèn-catòłico. El paròco atuàl xe anca visdòmino de San Marco-Casteło.

## Note


## Altri progeti
Ceza de San Fantin

Ła **[[céxa (architetura)|cieza]] de San Fantin**, ła ze un edifisio łerigiozo de ła sità de Venesia, situà inte'l sestièr de San Marco, davanti a'l Gran Teatr La Fenice e da rénte a l'Ateneo Veneto.

## Storia

Segóndo łe fonti antighe, ła Cieza ła gavarìa orìzene un mucio antighe. I più ghe ne łoga ła costrusion a'l 996 grasie a l'inisiativa de łe famegie patrisie Barozzi, Aldicina e Equilia.
A se supone che l'eresion a parochia ła sia da far resałir a l'XI sècoło, inte un parìodo  inte'l cuało no se gaveva na redefinision de l'aministrasion ecleziàstega in sità. Pì volte desfada da insendi, ła ze stada recostruìa inte'l XII secoło dai Pisani e oncora inte'l XVI sècoło, forse su prozeto de'l Scarpagnino o de Pietro Lombardo in cołaborasion co Sebastiano Mariani, e co ła zontadura de ła capeła de'l Sansovino.

Inte'l XVIII sècoło ła ze deventada cołegiada. Inte'l 1807 i decreti napołeòneghi i ga sopreso ła parochia e el só capitoło zontándoła a San Moisé. Ancora ancùo ła ze vicariàl.

In pasà ła zera afiłiada a Santa Maria Zobenigo e el paròco el reseveva da st'ùltema l'acua santa.

## Descrisión
Sòra ła porta de ła sagrestia A ze consarvada l*'urna sepolcrale di Vinciguerra Dandolo*, òpare de Tullio Lombardo.


(Venice) Church of San Fantin - interior.jpg|
San Fantin (Venice) miraculous icon of the Virgin.jpg| 
San Fantin (Venice) Organ.jpg| 
San Fantin (Venice) - Campanile a vela.jpg|


## Note


## Bibliografia
* Marino Viganò (setenbre-otobre 2008), *Magistri, architetti e ingegneri. Dalla rejone dei laghi della Terraferma e inte el Dominio da mar, in Giorgio Mollisi (a cura di), Svizzeria a Venezia nella storia, nell'arte, nella cultura, nell'economia dalla metà del Quattrocento ad oggi.* Arte&storia (numero 40 - anno 8): pp. 137-138.
* Antonio Scordino (1991). *La chiesa veneziana di San Fantino il Calabrese.* Brutium (1-2 anno LXX): pp.&nbsp;10–11.

## Altri progeti
Rafael Correa

__HIDDENCAT__

El xe el 56° presidente del Ecuador. Laureà in economia el xe stà xa ministro in materia del so paexe. De sanca, el xe presidente dal 2006 co novo riconosimento intel 2009. Ga vudo anca i voti indigeni.

miniatura|Rafael Correa

## Altri projeti
Na bruta banda

**'Na bruta banda*** xe un [[album musicałe|album]] de canson in [[lengua venesiana]] dei [[Pitura Freska]], publicà inte el [[1991]].
== Trase ==
# . 'Na bruta banda* - 4:27
# - *The boss* - 4:40
# . *Doc* - 5:43
# . *Pin Floi* - 5:39
# . *Marghera* - 5:34
# . *Bateo* - 4:16
# . *Bea fia* - 4:55
# . *Bienal*- 5:13
# . *Suca baruca* - 4:53
# . *So mato par la mona* - 3:42

## Doc
La canson fa riferimento a ł'omonemo programa tełevixo trasmeso in quel periodo da ła Rai 3, prexentà da Renzo Arbore, indove i ospiti se exibiva dal vivo. El testo denonsia el mancà invìdo ała trasmision, dovùo a ła matrice diałetàl.

## Pin Floi
Primo grando suceso dei Pitura Freska, *Pin Floi* xe un brano che parla del grando e ventiłà concerto dei Pink Floyd che gà avùo lógo a Venesia inte el 1989.

## Marghera
Altro brano de rimàrco, *Marghera* fronta el tema de ła łibarałixasion de łe droghe lixière che sara riciapà da Skardy in *Ah mi no so miga* inte el album sołista *[[Grande Bidello]]*: l'orixinałità sta ne l'intersecàr sta problematica co queła de tipo anbientàl de Malghera, locałità venesiana de teraferma, sede de un grando petrolchimico, ciaro e riasuntivo el ritorneło: *Marghera sensa fabriche sarìa più sana / na giunla de panòcie, pomodori e [[marjuana]]*.

## So mato par la mona
Cover parodica de ła canson de Jovanotti *La Mia Moto*; el rapper (ancora łigà al cliché disinpegnà dei so primi dischi) xe stà visto cussì cofà sinboło piutosto mancànte de na serta viriłità, come che spiega anca l'incipit dove che vien espresamente cità: *Co sento odor de mona / vado via co ła testa / mi no so Jovanotti / so Pitura Freska*. Malgrado ła libertadèła del testo, sto brano rexulta eser muxicalmente uno dei apici de ł'album, co un pregevołe asoło de sasofano.

## Artisti e muxicisti
* Sir Oliver Skardy: voxe
* Cristiano Verardo: chitara
* Francesco Duse: chitara
* Marco Furio Forieri: sasofono e voxe
* Valerio Silvestri: tronba e cori
* Francesco Ciuke Casucci: baso
* Toni Cachanga Costantini : tronbon
* Graziano Guerriero : bateria
* "Tastie" Rino Zinno : tastiere
* Roberto Cinese Cafiero: sasofono

## Ospiti
* Paolo Panigada (Feyez): sax
* Naco: percusion
* Paola Folli: cori
* Patrizia Di Malta: cori

## Voxe łigàe
* Grande Bidello
* Porto Malghera

## Cołegamenti esterni / Siti da vardar
* Sito co anca video de un tòco de sto album 
* Testo da cantàr
* Paxena de riserca de google che vien fòra co se scrive na Bruta Banda
* Sito indove scoltar e cronpàr sto album
Canpo

In xenerałe el **canpo** el xe na area de teren destinà al agricoltura o al spòr.

* El **[[canpo (urbanistega)|canpo]]** el xe un ełemento caraterístego de l'urbanistega venesiana, símiłe a na piasa de łe sità de rentotera.
* El **[[canpo (unità de mixura)|canpo]]** el xe anca na unità de mixura agraria típega de i teritori de ła Serenisima.
Anzier

**Anzier** la xe na cità de la Franza ocidental. La conta cerca 150&nbsp;000 abitanti e la se cata inte la region de le Loira. Cavedal de l'arrodissement che el porta el so stesso nome, la xe stada par el passà la cavedal de la region chiamada **[[Anzò]]** (fr. *Anjou*).
La xe bagnada dal fiume Maine, e propio la vicinanza a questo cofà a de altri fiumi de la zona, la ga rendua un centro importante par le coligamento intra la cavedal e le region de Bretagna e Vandia.

## Gałeria de someje

Angers-112-Maine-2008-gje.jpg|panorama
Angers-Hopital Saint-Jean-118-Kreuzgang-2008-gje.jpg|Antigo ospedal *Saint-Jean*
Angers-Kathedrale-114-Westfassade-2008-gje.jpg|Catedral, fasada osidental
Angers-Kathedrale-136-Fenster-2008-gje.jpg|Catedral, abside
Château de Angers-148-2008-gje.jpg|Castel
Château de Angers-110-2008-gje.jpg|Castel
Canpo dei Carmini

right|250 px|thumb|Veduta del canpo co ła Scoła Granda dei Carmini a sànca e ła Ceza al sentro

**Canpo dei Carmini** xe un canpo de Venesia, logà inte el sestièr de Dorsoduro.

De forma retangołàr, el canpo xe serà a nord dal rio de Santa Malgarìta; a ovest parte ła fondamenta del Socorso, so' ła cuała se afàsa Ca' Zenobio dei Armeni; a sud da ła granda fasàda de ła céxa de Santa Maria dei Carmini, che ghe dà el nome a l'area, e da na curta całe che mena a l'estremo sud-ovest de Canpo Santa Malgarìta, a est da numaroxi edifici.

Oltra a ła Ceza ghe xe do inportanti pałasi che ga sede inte el canpo:
* Scoła Granda de Santa Maria del Carmelo, ełegante strutura de orìxene sinquesentesca che conserva al so interno inportanti òpare de Giambattista Tiepolo.
* Pałaso Foscarini, inponénte fasàda rinasimental che zera stàda dimora del doxe Marco Foscarini.

## Bibliografia
* *Guida d'Italia. Venezia*, Touring Club Italiano. 1985. III edizione, p.&nbsp;449.
Vignołe

Le **Vignołe** xe na ìxoła (69,20 etari) de ła Łaguna Veneta setentrionàl.

## Zeografia
L'ìxoła xe logàda a nord-est de Venesia intra Sant'Erasmo e ła Certosa.

Xe in realtà formàda da do subunità separàe da un canàl e mese in comunicasion da un pónte.
Conpàgno a ła visina Sant'Erasmo, ła scarsa popołasion se dedica a ł'orticulutra.
La xona orientàl inveçe xe area miłitar parchè se łeva na caxerma dei Lagunari. A sta qua xe xontàda l'ìxoła de Sant'Andrea co ł'omonemo forte, cołegàda a łe Vignołe da do ponti. 
Pol eser raxonta da Venesia co i vaporeti de ł'ACTV (łinea 13)*.

## Storia
Conosùa in pasà cofà *Biniola* o *İxoła de łe Sete Vigne*, xe stàda apresàda dai Venesiani e in ùltima anca dai antighi Romani cofà liogo de viłegiatura. In queł'epoca ła gera bagnàda avalìo dal Mar Adriatico, dao ch'el litoràl de Ponta Sabioni, gaveva oncora da formarse patòco. Inte el VII secoło xe stàda costruìa da do tribùni de Torceło na picoła Ceza in onór de San Zuane Batista e Santa Cristina.

## Monumenti e loghi de intarese
Infra i pochi monumenti notevołi, spica ła céxeta de Sant'Erosia, afasàda al canàl interno e afiancàda da un canpanìl picenin. Fursi rède de ł'antiga Ceza dei Santi Zuane Batista e Cristina, xe stàda ristruturàda inte ł'Otosento, ma ancùo dobòto ła xe senpre seràda. Varda na *Assunzione della Vergine* (Sunta de ła Vèrxene), òpara de anonemo del XVII secoło .

## Note


## Siti par veder ła łinea par le Vignołe
* Linea 13 F.te Nove - Murano - Vignole - S. Erasmo 
* orario servisio de navigasión
* Sito de Veneziasi.it video Vignole, Lazzaretto Nuovo, Sant'Erasmo 
* Trattoria ałe Vignołe su Paginegialle.it 
* Trattoriavignole.com, el sito de sta famoxa tratoria che se trova su sta ìxoła 

## Altri progeti
Baiła

ła **baiła** ła xe n'atreso pa movar la tera a man. El mànego jeneralmente el xe de łegno mentre che ła parte piana, ndo che se genera el contato tera-baiła, ła xe de metal. thumb|100px|Baiłe
ła baiła la xe stà inpiegà fin da tenpi indrio remoti con funsion agricoła e pa łe costrusion.

## Baiłe da tratori
thumb|100px|Funsion mecàneghe da trator El prinsipio de ła baiła el xe stà aplicà anca so mexi mecàneghi, cofà par esenpio tratori, e robot picenini pa catar servisi e tubi in caso de scavi urbani.

## Altri uxi
Ghe xe baiłe pi picenine pa kit da zardinajo o de plastegheta pa far xogar i putełeti inte ła sabia. łe dimension łe varia a seconda del fabricante.
Amaiur

{{
**Amaiur** ła xe na coalision pułitega basca de ła sanca *[[abertzale]]* formà inte el otobre 2011 e finìa inte el 2012. El nome de ła coałision el vien da cheło de na locałità in Navara che ła xe stà na de łe ulteme rocaforti durante ła concuista spagnoła de ła Navara.

A łe elesion pułiteghe spagnołe del 2011, prexentandose sia inte i Paixi Baschi che in Navara, ła xe riusia a far elexare 7 deputai al Congreso e 3 senadori al senato.
La carbonade

La **Carbonade flamande** (in **neelandexe** *Stoverij o Stoofvlees*) xe un piato tradisiionàl belga conposto da un spesatìn de manxo stufà e séoła, mogià co ła bira e consà co timo e làvrano.

El tipo de bira utiłixà xe inportante. 
Tradisionalmente se ricore a na Oud Bruin, na bira bruna de abasia o' na rosa de łe Fiandre. Oltra a ła bira par far creser el saòr dolsegàrbo, anànsi de servir, vien xontàda na picoła rata de sidro o de axeo oltra a un fià de sucaro de cana o xeładìna de rìbes roso misià.

La piatànsa xe de frecuente conpagnàda da patatine frite, patate bogìe o purea de patate.

El termine *carbonade* pol anca riferirse a un piato de griliata de pòrco o al stufà de bovin al vin roso cofà ła *bourguignonne* de manxo inte el sud de ła Fransa.

## Note
# Anca **Carbonnade** segóndo el Trésor de la langue française informatisée
# Principa Gastronomica - Carbonnade ga la flammande
Francenigo

**Francenigo** xe na frasion del comun de Gaiarine, in provincia de Trevixo.

Ła se cata a sirca sinque chiłòmetri in diresion nord-est dal caologo e ła xe situà in prosimità del ingreso "Saciłe ovest" de l'autostrada A28 Conejan-Portogruèr, al confin co el Friul-Venesia Julia.

## Monumenti e loghi d'interese
### Ceza de San Tisian
Ła Ceza parochiałe de Francenigo, dedicà a San Tisian, ła xe del 1547 e ła xe sta costruìa in logo de un edifiso preexistente. Coeva ła tore canpanaria.

Ła Ceza ła xe sta anplià e tanto rimanexà inte ła prima metà del Novesento; uncò ła se mostra co ła faciata a salienti tripartìa, e co al sentro un gran roxón.

Drento a ła Ceza xe conservae n'inportante pała d'altare del 1564 e de łe tołe de Pomponio Amalteo

### Vila Piovexana
Vila Piovexana ła risałe al XVIII secoło.

Ła se conpone de un corpo prinsipałe, de do piani pì sototeto, 'verto da monofore retangołari e da un gran portałe a tuto sesto, e de adiacense laterałi de epoca sucesiva, pì base e scandìe da de łe aperture picenine quadrangołari. El conpleso el varda su un xardin co fontana, poso setecentesco e vegetasion rigojioxa.

### Mułini e setificio
So'l teritorio de Francenigo ghè xe numeroxi mułini, uncò dismesi, che i testimonia na fiorente economia ligà al artexanà e evolutasi poi, inte ła seconda metà del XX secoło, in industria.

Degni de nota el Mułin sol Aralt e el Mułin Tonet; st'ultemo, moso da łe acue de ła Fosa del Simitero, el jera sede de atività de un favaro.

Exenpio de archeołoxia industriałe xe anca ła strutura primo-novesentesca del Setificio Piovesana. Ativo tra el 1922 e el 1960. Se conserva ben łe archieteture, su cui sveta ła siminiera, mentre drento se conserva oncora gran parte de i machinari orixenałi.

### Fiume Livensa

De gran vałore anbientale xe l'area orientałe de ła frasion, andove score el fiume Livenza, caraterixà da de łe anse torno a łe quali crese na rigojoxa vegetasion tipica, tra cui el Bosco Crasere.

## Avegnimenti
Durante ła sagra paexana (dal 5-6 lujo fin al 12-13 lujo) se svolxe el tradisionałe Palio dei Veci Mestiéri, a cui partesipa squadre coinsidenti co łe contrade del paexe.

## Note
Bazéłega de Santa Justina

right|250 px|thumb|Bazéłega de Santa Giustina in Padova (interno)
La **Bazéłega de Santa Justina**, ła se cata inte'l sentro de Pàdoa (Pava), ła  resałe inte ła só forma atuałe a'l XVII sècoło.

Fondà inte'l VI sècoło so ła tónba de Santa Justina da'l prefeto de'l pretorio Venanzio Opilione, l'è stà da'l XV sècoło on inportante sentro monastego, po' sopreso da Napołeon Bonaparte inte'l 1810.

Inte'l 1919, el monastièro el ze stà reverto e el ospita a'l só interno ła biblioteca statałe de'l monumento nasionałe de Santa Justina.

La bazéłega ła ospita łe spoje de diversi santi; óltra a ła za sità santa Zustina, san Prosdocimo e San Massimo, sant'Urio, santa Felicita, san Zulian e łe rełìchie de san Matia apòstoło e San Luca evanzełista.

Co i so 122&nbsp;m de łonghésa e 82&nbsp;m de łarghésa ła bazéłega de Santa Justina ła ze una de łe pì grande de ła cristianità. L'inponensa de ła bazéłega ła ze proporsionà a ła stragranda piasa de'l Prà de ła Vałe 'ndo che ła se afasa.

## Bibliografia
* Laura Sabatino, *Lapidi e marangoni in un cantiere rinascimentale - La Sacrestia della Basilica di Santa Giustina in Padova*, Editrice il Prato, ISBN 88-89566-06-X

## Notasion

## Altri projèti

## Linganbi foresti

* Sito uficiałe de ł'Abasia
* Sito uficiałe de ła biblioteca statałe xontà al monumento nasionałe de Santa Zustina 
* Video so Yotube de ł'Abasia de Santa Zustina
* Alcune somegie dal sito de magicoveneto.it 
* Un fià de storia de ła Baxiłica 
* Baxiłica de Santa Zustina - Comune de Padova
Achal Prabhala

thumb|250px|Achal Prabhala durant la Wikimania 2021
**Achal Prabhala** xe on scritor, ativista e investigator indiano.
El vive atualmente a Bangalore, Karnataka. El xe conosùo sora-de-tuto par al só lavoro sui diriti de proprietà inteletuale de ła medexina e de ła conosensa. El xe un membro del consiglio de aministrasion del Çentro par Internet e ła società (en anglexe: Centre for Internet and Society) e de ł'Advisory Board de ła Fondasion Wikimedia.